મળતી માહિતી મુજબ નરોડા રોડ પર અશોક મિલ પાસે ભૂમિપાર્ક સોસાયટીમાં હસમુખભાઈ તિરગર તેમના પરિવાર સાથે રહેતા હતા. તેઓ નરોડા રોડ પર આવેલી અરવિંદ મિલના ફોલ્ડિંગ ખાતામાં છેલ્લાં ૧૯ વર્ષથી નોકરી કરતા હતા. ગત ગુરુવારે હસમુખભાઈએ પોતાના ઘરે ગળાફાંસો ખાઈ આત્મહત્યા કરી લીધી હતી. આગળના દિવસે તેમની પુત્રી હોસ્ટેલમાં ન પહોંચતાં તેની ચિંતામાં તેઓએ આપઘાત કર્યો હોવાનું પરિવારને લાગ્યું હતું. પોલીસમાં પણ આ જ નિવેદન લખાવ્યું હતું.